NACIONALINĖ ŽEMĖS TARNYBA 
PRIE APLINKOS MINISTERIJOS


PATVIRTINTA 
Nacionalinės žemės tarnybos prie Aplinkos ministerijos viešųjų pirkimų nuolatinės komisijos 2026-03-27 posėdžio protokolu 
Nr. VP1-13-(4.1.4 E.)

SKELBIAMOS APKLAUSOS PIRKIMO SĄLYGOS
PASIBAIGUSIO SAUGOJIMO TERMINO DOKUMENTŲ BYLŲ NAIKINIMO PASLAUGŲ PIRKIMAS
[bookmark: _Toc103066055]1. BENDROSIOS NUOSTATOS
0. [bookmark: _Toc103066056]Nacionalinė žemės tarnyba prie Aplinkos ministerijos (toliau – perkančioji organizacija), adresas Kalvarijų g. 147, LT-08352 Vilnius, juridinio asmens kodas 188704927, skelbiamos apklausos būdu vykdo supaprastintą mažos vertės pirkimą ir numato įsigyti Pasibaigusio saugojimo termino dokumentų bylų naikinimo paslaugas (toliau – pirkimas).
0. Pirkimas vykdomas vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais viešuosius pirkimus reglamentuojančiais teisės aktais bei šiomis pirkimo sąlygomis.
0. Vartojamos pagrindinės sąvokos, apibrėžtos Viešųjų pirkimų įstatyme.
0. Visos pirkimo sąlygos nustatytos pirkimo dokumentuose, kuriuos sudaro:
3. Skelbimas apie pirkimą;
3. Pirkimo sąlygos (kartu su priedais);
3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
3. Kita Centrinės viešųjų pirkimų informacinės sistemos (toliau – CVP IS) priemonėmis pateikta informacija.
1.5. Išankstinis informacinis skelbimas apie numatomą vykdyti pirkimą nebuvo paskelbtas. Skelbimas apie pirkimą paskelbtas Viešųjų pirkimų įstatymo nustatyta tvarka CVP IS interneto svetainėje adresu: https://viesiejipirkimai.lt/epps/home.do.
1.6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų. 
1.7. Pirkimas vykdomas CVP IS elektroninėmis priemonėmis. Susirašinėjimas su tiekėjais vykdomas bei pasiūlymai pateikiami tik elektroninėmis priemonėmis naudojant CVP IS. Susirašinėjimas su tiekėjais vykdomas lietuvių kalba.
1.8. Įgaliotas asmuo palaikyti tiesioginį ryšį su tiekėjais, gauti iš jų pranešimus, susijusius su pirkimo procedūromis, yra perkančiosios organizacijos Viešųjų pirkimų ir turto valdymo skyriaus vyriausioji specialistė Neringa Murzienė tel. +370 706 85 027, el. paštas Neringa.Murzienė@nzt.lt).
1.9. Perkančioji organizacija nėra pridėtinės vertės mokesčio (toliau – PVM) mokėtoja.
1.10. Pirkimo procedūras vykdo perkančiosios organizacijos Viešųjų pirkimų nuolatinė komisija (toliau – Komisija). Komisijos posėdžiuose stebėtojai nedalyvauja.
[bookmark: _Hlk185579319]1.11. Pirkime gauti tiekėjų asmens duomenys bus tvarkomi vadovaujantis perkančiosios organizacijos asmens duomenų politika, paskelbta perkančiosios organizacijos interneto svetainėje www.nzt.lrv.lt skiltyje „Asmens duomenų apsauga“. Asmens duomenys saugomi kartu su pirkimo dokumentais 10 (dešimt) metų. Įgyvendinant teisės aktuose numatytas pareigas, asmens duomenys esant poreikiui, bus teikiami Viešųjų pirkimų tarnybai, teismams bei kitoms valstybės institucijoms.
1.12. Tiekėjai įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m.  birželio 25 d. įsakymu Nr. 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos aprašas), nustatytų reikalavimų. Antikorupcinės politikos aprašas skelbiamas viešai perkančiosios organizacijos interneto svetainėje www.nzt.lrv.lt skiltyje „Korupcijos prevencija“.
2. PIRKIMO OBJEKTAS
2.1. Pirkimo objektas – pasibaigusio saugojimo termino dokumentų bylų naikinimo paslaugos, kurios apima naikinamų dokumentų vertės ekspertizės atlikimą, dokumentų naikinimo aktų surašymą ir suderinimą su Lietuvos valstybės naujuoju archyvu EAIS bei naikintinų dokumentų paėmimą iš perkančiosios organizacijos archyvo Plungės g. 4, Vilnius ir perkančiosios organizacijos struktūrinių padalinių, kurių adresai nurodyti interneto svetainėje www.nzt.lrv.lt, bei saugų dokumentų sunaikinimą (toliau – paslaugos), kurioms reikalavimai nurodyti pirkimo sąlygų 2 priede „Pasibaigusio saugojimo termino dokumentų bylų naikinimo paslaugų techninė specifikacija“ (toliau – Techninė specifikacija). 
[bookmark: _Toc103066057]2.2. Pirkimas neskaidomas į pirkimo objekto dalis. 
[bookmark: _Hlk60203056]2.3. Šiam pirkimui skirta suma – neviešinama.
[bookmark: _Hlk132886757]2.4. Aplinkos apsaugos kriterijų taikymas: 
2.4.1. Vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ II skyriaus 4.4.1 papunkčiu, perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio: „nepavojingų ir pavojingų atliekų surinkimo, tvarkymo ir šalinimo paslaugos“.
2.5. Tiekėjams neleidžiama pateikti alternatyvių pasiūlymų.
2.6. Pirkimo metu perkančioji organizacija derybų su tiekėjais nevykdys. 
3. TIEKĖJŲ PAŠALINIMO PAGRINDAI IR TIEKĖJŲ KVALIFIKACIJOS REIKALAVIMAI
3.1. Šiame pirkime perkančioji organizacija nenaudos Europos bendrojo viešojo pirkimo dokumento. Perkančioji organizacija netikrina, ar yra Viešųjų pirkimų įstatymo 46 straipsnyje numatytų tiekėjo pašalinimo pagrindų, išskyrus pirkimo sąlygų 1 priedo 2 punkte nurodytą pašalinimo pagrindą. 
3.2. Šiame pirkime tiekėjams kvalifikacijos reikalavimai netaikomi.
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama skaitmeninė dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Tuo atveju, jei ūkio subjektų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo–pardavimo sutartis ir jam bus atliekami mokėjimai. 
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
5. PASIŪLYMŲ RENGIMAS, PATEIKIMAS, KEITIMAS
5.1. Pateikdamas pasiūlymą, tiekėjas sutinka su pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Tiekėjas negali pateikti pasiūlymo su išlygomis. Rengdamas ir teikdamas pasiūlymą, tiekėjas turi vadovautis CVP IS administratoriaus – Viešųjų pirkimų tarnybos (toliau – VPT) parengta mokomąja medžiaga ir metodika dėl pasiūlymų rengimo ir teikimo CVP IS.
5.2. Pasiūlymas turi būti pateiktas tik CVP IS elektroninėmis priemonėmis adresu: https://viesiejipirkimai.lt/epps/home.do.
5.3. Pasiūlymas, pateiktas spausdintine forma arba ne CVP IS elektroninėmis priemonėmis, bus atmestas kaip neatitinkantis pirkimo sąlygų reikalavimų. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikiant atitinkamų dokumentų skaitmenines kopijas ir pasirašant pasiūlymą, yra deklaruojama, kad kopijos yra tikros. Perkančioji organizacija pasilieka sau teisę reikalauti dokumentų originalų.
5.4. Pasiūlymai, pateikti vokuose spausdintine forma, nebus priimami ir nebus vertinami. Elektroninėmis priemonėmis pasiūlymus gali teikti tik tiekėjai, kurie yra užsiregistravę CVP IS adresu: https://viesiejipirkimai.lt/epps/home.do.
5.5. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į lietuvių kalbą. Tinkamu laikomas vertimo patvirtinimas vertėjo parašu ir vertimo biuro antspaudu (jei turi) arba tiekėjo ar jo įgalioto asmens parašu ir antspaudu (jei turi). Pateikiamas skenuotas dokumentas elektronine forma.
5.6. Tiekėjo pasiūlymas gali būti užšifruojamas. Tiekėjas, nusprendęs pateikti užšifruotą dokumentą, turi:
5.6.1. iki pasiūlymų pateikimo termino pabaigos naudodamasis CVP IS priemonėmis pateikti pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina); 
5.6.2. iki vokų atplėšimo procedūros (posėdžio) pradžios CVP IS susirašinėjimo priemonėmis  (perkančioji organizacija vokų atplėšimo procedūrą (posėdį) numato ne anksčiau nei po 30 min. pasibaigus pasiūlymo pateikimo terminui) pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos elektroniniu paštu Neringa.Murziene@nzt.lt arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
5.6.3. tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
5.7. Pasiūlymas turi būti pateiktas iki CVP IS nurodyto pasiūlymų pateikimo termino pabaigos tik elektroninėmis priemonėmis, naudojant CVP IS. Pasiūlymo pateikimo data laikoma ta, kuomet gaunamas visas pasiūlymas. 
5.8. Tiekėjo pasiūlymą sudaro CVP IS elektroninėmis priemonėmis pateiktų dokumentų ir duomenų visuma:
[bookmark: _Hlk129695078]5.8.1. Tiekėjo finansinis pasiūlymas, parengtas ir pasirašytas pagal pirkimo sąlygų 1 priede pateiktą formą;
5.8.2. duomenys apie numatomus pasitelkti subtiekėjus, kaip numatyta pirkimo sąlygų 5.9 papunktyje;
5.8.3. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą pasirašo ne įmonės vadovas, o įgaliotas asmuo);
5.8.4. jungtinės veiklos sutarties originalo skaitmeninė kopija (jeigu dalyvauja ūkio subjektų grupė jungtinės veiklos pagrindu);
5.9. Tiekėjas turi nurodyti subtiekėjus, kuriuos jis ketina pasitelkti pirkimo sutarčiai vykdyti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Jei pasitelkiami ūkio subjektai ir (ar) kvazisubtiekėjai, kurių pajėgumais (kvalifikacija) bus remiamasi, juos įpareigojančių dokumentų (deklaracijų, sutarčių, ketinimo protokolų ar kt.), patvirtinančių tiekėjo galimybes visą pirkimo sutarties vykdymo laikotarpį naudotis kitų ūkio subjektų ir (ar) kvazisubtiekėjų pajėgumais, kopijos (perkančioji organizacija aktualių dokumentų, patvirtinančių tiekėjo galimybę remtis kitų ūkio subjektų ir (ar) kvazisubtiekėjų pajėgumais visą sutarties galiojimo laikotarpį, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu).
[bookmark: _Hlk204265797]5.10. Tiekėjas pasiūlyme turi nurodyti, kokia pasiūlyme pateikta informacija yra konfidenciali (pirkimo sąlygų 1 priedo 6 lentelė). Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Tiekėjas negali nurodyti, kad konfidenciali informacija yra pasiūlymo kaina (išskyrus jos sudedamąsias dalis) arba, kad visa pasiūlyme pateikta informacija yra konfidenciali. Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti.
5.11. Vienas tiekėjas gali pateikti pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. 
[bookmark: _Hlk145420241]5.12. Tiekėjas gali paprašyti, kad perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 2 (dvi) darbo dienas iki pasiūlymų pateikimo termino pabaigos. Perkančioji organizacija pirkimo dokumentų paaiškinimus pateikia CVP IS priemonėmis, nenurodydama, iš ko gautas prašymas duoti paaiškinimą, ne vėliau kaip likus 1 (vienai) darbo dienai iki pasiūlymų pateikimo termino pabaigos.
5.13. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas.
5.14. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
5.15. Perkančioji organizacija nerengs susitikimų su tiekėjais dėl pirkimo dokumentų paaiškinimo.
5.16. Tiekėjas, teikdamas pasiūlymą, turi siūlyti visą nurodytą Paslaugų apimtį. Pasiūlymo kaina pateikiama eurais, turi būti išreikšta ir apskaičiuota taip, kaip nurodyta pirkimo sąlygų 1 priede. Apskaičiuojant pasiūlymo kainą, turi būti atsižvelgta į visą pirkimo sąlygų 1 priede nurodytą Paslaugų apimtį, kainos sudėtines dalis, į pirkimo sąlygų 2 priede pateiktą Techninę specifikaciją ir kt. Į Paslaugų kainą turi būti įskaityti visi mokesčiai ir visos tiekėjo išlaidos, būtinos teikti Paslaugas (įskaitant PVM sąskaitų faktūrų pateikimą naudojantis SABIS sistema). Tais atvejais, kai pagal galiojančius teisės aktus tiekėjui nereikia mokėti PVM, tiekėjas siūlo Paslaugų kainą be PVM ir privalo nurodyti teisinį pagrindą, dėl kurių jis PVM nemoka.
5.17. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 (tris) mėnesius nuo perkančiosios organizacijos nustatyto pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose arba tiek, kiek galioja pateiktas pasiūlymo galiojimo užtikrinimas (jei to buvo reikalaujama), jei jame nurodytas terminas yra ilgesnis nei 3 (trys) mėnesiai.
5.18. Pirkimo procedūrų metu, taip pat sustabdžius pirkimo procedūras dėl laikinųjų apsaugos priemonių taikymo perkančioji organizacija turi teisę prašyti, kad tiekėjas pratęstų jo galiojimą iki konkrečiai nurodyto laiko. Tiekėjas gali atmesti tokį prašymą.
5.19. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija praneša tiekėjams CVP IS priemonėmis.
5.20. Tiekėjas CVP IS priemonėmis pateiktą pasiūlymą iki nustatyto pasiūlymų pateikimo termino pabaigos gali atsiimti bei pakeisti. Norėdamas vėl pateikti atsiimtą ar pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui, atšaukti ar pakeisti pasiūlymo nebus galima. 
5.21. Perkančioji organizacija neatsako už CVP IS, kurią administruoja VPT, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pavėluotai gautas pasiūlymas nepriimamas.
[bookmark: _Toc60525486][bookmark: _Toc47844932]6. PASIŪLYMO GALIOJIMO UŽTIKRINIMAS IR SUSIPAŽINIMO SU ELEKTRONINĖMIS PRIEMONĖMIS GAUTAIS PASIŪLYMAIS PROCEDŪRA
6.1. Pasiūlymo galiojimo užtikrinimas nereikalaujamas.
6.2. Susipažinimas su CVP IS gautais pasiūlymais vyks CVP IS nurodytą pasiūlymų pateikimo dieną. 
6.3. Susipažinimo su pasiūlymais procedūroje tiekėjai nedalyvauja. Perkančioji organizacija neteikia informacijos pirkime dalyvaujantiems tiekėjams apie pasiūlymus pateikusius tiekėjus, pasiūlytas kainas. 
7. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
7.1. Pirkimui pateiktus pasiūlymus nagrinėja ir vertina Komisija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams. 
7.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų įstatymo 45 straipsnio 3 dalies nuostatomis. 
7.3. Jei tiekėjo pasiūlyme nurodoma paslaugų ar jų sudedamųjų dalių kaina perkančiajai organizacijai atrodo neįprastai maža, perkančioji organizacija prašo tiekėjo CVP IS susirašinėjimo priemonėmis per perkančiosios organizacijos nurodytą terminą pagrįsti neįprastai mažą kainą, įskaitant ir detalų kainų sudėtinių dalių pagrindimą, Viešųjų pirkimų įstatymo 57 straipsnio 2 – 3 dalyse nustatyta tvarka. 
[bookmark: _Hlk149034449]7.4. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.
7.5. Pasiūlymas atmetamas, jeigu:
7.5.1. pasiūlymas neatitinka pirkimo dokumentuose nustatytų reikalavimų ir jo trūkumai negali būti ištaisyti vadovaujantis pirkimo sąlygų 7.2 papunkčiu;
7.5.2. tiekėjas per perkančiosios organizacijos nurodytą terminą nepaaiškino pasiūlymo ar neištaisė pasiūlymo trūkumų, kaip tai numatyta pirkimo sąlygų 7.2 papunktyje;
[bookmark: _Hlk149034552]7.5.3. tiekėjas pateikė pasiūlymą, kuriame tiekėjo pasiūlyta kaina per didelė ir perkančiajai organizacijai nepriimtina (maksimali ketinamos sudaryti pirkimo sutarties vertė nustatyta 2026 m. kovo 16 d. perkančiosios organizacijos direktoriaus patvirtintoje paraiškoje Nr. 1PAP-56-(4.47 E.). Maksimali ketinamos sudaryti pirkimo sutarties vertė viešai neskelbiama;
7.5.4. perkančiajai organizacijai paprašius pagrįsti neįprastai mažą kainą, tiekėjas nepateikė, ar pateikė netinkamus pasiūlytos neįprastai mažos kainos (sąnaudų) pagrįstumo įrodymus arba jis neatitiko Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
7.5.5. pasiūlymas buvo pateiktas ne CVP IS priemonėmis; 
7.5.6. iki sutarties sudarymo apie tiekėją CVP IS paskelbiama Viešųjų pirkimų įstatymo 52 straipsnio 1 dalyje nurodyta informacija;
7.5.7. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
7.5.8. kitais Viešųjų pirkimų įstatyme numatytais atvejais.
7.6. Apie pasiūlymo atmetimą ir tokio atmetimo priežastis tiekėjas informuojamas CVP IS susirašinėjimo priemonėmis nedelsiant, bet ne vėliau kaip per 3 (tris) darbo dienas nuo sprendimo priėmimo. 
[bookmark: _Toc60525490][bookmark: _Toc47844936][bookmark: _Toc144104989]8. PASIŪLYMŲ EKONOMINIO NAUDINGUMO VERTINIMAS 
8.1. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kainą. 
8.2. Finansiniai pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
9.  PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO
9.1. Išnagrinėjusi ir įvertinusi pateiktus pasiūlymus, perkančioji organizacija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi ekonominio naudingumo mažėjimo tvarka. Dalyviai ne vėliau kaip per 3 (tris) darbo dienas nuo sprendimo priėmimo raštu informuojami apie procedūros rezultatus, vadovaujantis Viešųjų pirkimų įstatymo 58 straipsnio 1 dalies reikalavimais. Jei bus nuspręsta nesudaryti pirkimo sutarties (pradėti pirkimą iš naujo), minėtame pranešime nurodomos tokio sprendimo priežastys.
9.2. Jeigu kelių pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Laimėjusiu pripažįstamas pasiūlymas, įrašytas pirmuoju pasiūlymų eilėje.
9.3. Pasiūlymų eilė nenustatoma, jei pasiūlymą pateikia arba įvertinus pasiūlymus liko tik 1 (vienas) tiekėjas.
9.4. Perkančioji organizacija pirkimo sutartį CVP IS priemonėmis siūlo sudaryti tam pirkimo dalyviui, kurio pasiūlymas pirkimo sąlygų nustatyta tvarka pripažintas laimėjusiu. Pranešime laimėjusiam tiekėjui perkančioji organizacija nurodo laiką, iki kada jis turi pasirašyti pirkimo sutartį.
9.5. Jeigu tiekėjas, kuriam buvo pasiūlyta sudaryti pirkimo sutartį, CVP IS susirašinėjimo priemonėmis atsisako ją sudaryti arba iki perkančiosios organizacijos nurodyto laiko tiekėjas nepasirašo pirkimo sutarties, arba atsisako sudaryti pirkimo sutartį pirkimo sąlygose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo CVP IS susirašinėjimo priemonėmis sudaryti pirkimo sutartį kitam pirkimo dalyviui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį. 
9.6. Sudarant pirkimo sutartį, negali būti keičiama laimėjusio tiekėjo pasiūlymo kaina (Eur be PVM) (kai taikoma fiksuotos kainos kainodara) ir (ar) įkainiai (Eur be PVM) (kai taikoma fiksuotų įkainių kainodara) ir pirkimo sąlygose bei laimėjusiame pasiūlyme nustatytos pirkimo sąlygos. 
9.7. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos (jeigu toks taikomas) gali prašyti perkančiosios organizacijos pateikti laimėjusį pasiūlymą.
10. PRETENZIJŲ IR SKUNDŲ NAGRINĖJIMO TVARKA
10.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
10.2. Ginčų nagrinėjimo tvarka numatyta Viešųjų pirkimų įstatymo VII skyriuje. 
[bookmark: _Toc60525494][bookmark: _Toc47844940]11. PIRKIMO SUTARTIES SUDARYMAS
11.1. Pirkimo sutartis sudaroma nedelsiant. Pirkimo sutarties sudarymo atidėjimo terminas netaikomas.
[bookmark: _Hlk129597066]11.2. Tiekėjas privalo per perkančiosios organizacijos pranešime nurodytą terminą pasirašyti pirkimo sutartį. Jeigu tiekėjas per nustatytą terminą nepasirašo sutarties, sutartis laikoma nesudaryta ir neįsigalioja. Tokiu atveju sutartis siūloma sudaryti tiekėjui, esančiam sekančiam pasiūlymų eilėje po atsisakiusio sudaryti sutartį tiekėjo.
11.3. Pirkimo sutarties sąlygos pateikiamos pridedamame pirkimo–pardavimo sutarties projekte (pirkimo sąlygų 3 priedas). Jei tiekėjas pirkimo pasiūlyme nurodė, kad jis pirkimo sutarties vykdymui ketina pasitelkti ūkio subjektus ir (ar) kvazisubtiekėjus (toliau – subjektai), kurių pajėgumais remsis, šiuo atveju, tiekėjo nurodyti subjektai įrašomi į sudaromą pirkimo sutartį (koreguojant pirkimo–pardavimo sutarties projektą). Tiekėjas, iš anksto raštu suderinęs su perkančiąja organizacija, gali pirkimo sutarties vykdymo metu pakeisti  subjektus, tačiau pakeisti subjektai privalo būti ne žemesnės kvalifikacijos kaip subjektai, nurodyti pasiūlyme. Prieš duodama sutikimą keisti subjektus, perkančioji organizacija turi teisę patikrinti naujų, pasiūlyme nenurodytų, subjektų kvalifikaciją (tuo atveju, jei subjektams kvalifikacijos reikalavimai buvo keliami). Be raštiško perkančiosios organizacijos sutikimo pasitelkti kitus, pasiūlyme nenurodytus subjektus, draudžiama. Sutarties vykdymo metu, kai subjektai netinkamai vykdo įsipareigojimus tiekėjui, taip pat tuo atveju, kai subjektai nepajėgūs vykdyti įsipareigojimų tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, tiekėjas gali pakeisti subjektus. Apie tai tiekėjas iš anksto raštu turi informuoti perkančiąją organizaciją, nurodydamas subjektų pakeitimo priežastis ir būsimus subjektus. Subjektų keitimas įforminamas abiejų pirkimo sutarties šalių pasirašomu susitarimu. Šis susitarimas tampa neatskiriama pirkimo sutarties dalimi. Ši sąlyga taikoma tuomet, jei pasiūlyme tiekėjas nurodo subjektus, kuriuos ketina pasitelkti.
___________________

Pirkimo sąlygų
                1 priedas



Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie Tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)


Nacionalinė žemės tarnyba
prie Aplinkos ministerijos


PASIŪLYMAS
DĖL PASIBAIGUSIO SAUGOJIMO TERMINO DOKUMENTŲ BYLŲ NAIKINIMO PASLAUGŲ PIRKIMO
_________________
(data)
________________
(vieta)


	Tiekėjo pavadinimas (jeigu dalyvauja ūkio subjektų grupė surašomi visų dalyvių pavadinimai)
	

	Tiekėjo adresas (jeigu dalyvauja ūkio subjektų grupė, surašomi visų dalyvių adresai)
	

	Įmonės kodas (jeigu dalyvauja ūkio subjektų grupė, surašomi visų dalyvių įmonės kodai)
	

	PVM mokėtojo kodas
	

	Banko sąskaita
	

	Banko pavadinimas
	

	Už pasiūlymą atsakingo asmens vardas, pavardė, pareigos
	

	Telefono numeris
	

	El. pašto adresas
	


1.  Šiuo pasiūlymu pažymime, kad sutinkame su visomis pirkimo sąlygomis, nustatytomis:
1.1. pirkimo sąlygose;
1.2. kituose pirkimo dokumentuose. 
2. Patvirtinu, kad mano vadovaujama/atstovaujama organizacija (juridinis asmuo) neturi Lietuvos Respublikos viešųjų pirkimų įstatymo 46 straipsnio 21 dalyje nurodyto pašalinimo pagrindo: „21. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.“
3. Mes siūlome pasibaigusio saugojimo termino dokumentų bylų naikinimo paslaugas ir patvirtiname, kad siūlomos paslaugos visiškai atitinka pirkimo dokumentuose nurodytus reikalavimus.
[bookmark: _Hlk37078462]

1 lentelė. Finansinis pasiūlymas.
	Eil. Nr.
	Paslaugų pavadinimas
	Mato vienetas
	Maksimalus kiekis*
	Vnt. kaina, Eur be PVM
	Vnt. kaina, Eur su PVM
	Suma už visą kiekį, EUR be PVM
(4x5)

	1
	2
	3
	4
	5
	6
	7

	1.
	Dokumentų vertės ekspertizė, bylų naikinimo akto projekto parengimas Elektroninio archyvo informacinėje sistemoje ir suderinimas su Lietuvos valstybės naujuoju archyvu.
	byla
	34 500
	
	
	

	2.
	Pasibaigusio saugojimo termino dokumentų išvežimas ir sunaikinimas.
	byla
	18 600
	
	
	

	Visa pasiūlymo kaina, Eur be PVM
	

	PVM suma, Eur**
	

	Visa pasiūlymo kaina, Eur su PVM
	


* Perkančioji organizacija neįsipareigoja nupirkti maksimalaus kiekio nurodytų paslaugų.
**Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo teisinį pagrindą, dėl kurio PVM nemoka:_________________________________________. 

4. Visa pasiūlymo kaina nurodoma ne daugiau kaip 2 skaitmenų po kablelio tikslumu.
5. Teikdami šį pasiūlymą mes patvirtiname, kad į mūsų siūlomą kainą įskaičiuoti visi mokesčiai ir visos pirkimo sutarties vykdymo išlaidos ir kad mes prisiimame riziką už visas išlaidas, kurias, teikdami pasiūlymą ir laikydamiesi Techninės specifikacijos sąlygų, privalėjome įskaičiuoti į pasiūlymo kainą, įskaitant sąskaitų faktūrų pateikimą naudojantis elektroninės sąskaitos faktūros teikimo „Sąskaitų administravimo bendrojoje informacinėje sistemą“ (SABIS).
6. Finansinio pasiūlymo turinio tiekėjas negali keisti (privaloma nurodyta tvarka užpildyti tik laisvas lentelės skiltis). Priešingu atveju bus traktuojama, kad finansinis pasiūlymas neatitinka pirkimo dokumentų reikalavimų.

3 lentelė. 1Ūkio subjektai, kurie bus pasitelkiami pajėgumams (kvalifikacijai) tenkinti:
	Eil. Nr.
	Ūkio subjektas (-ai), kuris (-ie) pasitelkiamas (-i) pajėgumams (kvalifikacijai) tenkinti, pavadinimas (-ai)
	Pirkimo sutarties dalis, kuriai ūkio subjektas pasitelkiamas

	
	
	


1Pildyti tuomet, jei pirkimo sutarties vykdymui bus pasitelkti ūkio subjektai, kurie bus pasitelkiami pajėgumams (kvalifikacijai) tenkinti. Jeigu tiekėjas nenurodo ūkio subjektų, laikoma, kad vykdant pirkimo sutartį jų nebus pasitelkiama.

4 lentelė. 2Vykdant sutartį pasitelksiu šiuos subtiekėjus, kvazisubtiekėjus:
	Eil. Nr.
	Subtiekėjo, kvazisubtiekėjo (-ų) pavadinimas (-ai)
	Pirkimo sutarties dalis, kuriai subtiekėjas ir / ar kvazisubtiekėjas pasitelkiamas

	
	
	


2Pildyti tuomet, jei pirkimo sutarties vykdymui bus pasitelkti subtiekėjai (tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus) ir / ar kvazisubtiekėjai (specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu). Jeigu tiekėjas nenurodo subtiekėjų ir / ar kvazisubtiekėjų, laikoma, kad vykdant pirkimo sutartį jų nebus pasitelkiama.
[bookmark: _Hlk66189553]5 lentelė. 3Tretieji asmenys, kurie tiesiogiai aktyviai, savo veiksmais neprisidės prie poreikio įsigyti pirkimo objektą tenkinimo(jeigu taikoma):
	Eil. Nr.
	Trečiojo asmens (-ų) pavadinimas (-ai)
	Pirkimo sutarties dalis, kuriai trečiasis asmuo (-ys) pasitelkiamas (-i)

	
	
	


3Pildyti tuomet, jei pirkimo sutarties vykdymui bus pasitelkti tretieji asmenys, kurie tiesiogiai aktyviai, savo veiksmais neprisidės prie poreikio įsigyti pirkimo objektą tenkinimo, tačiau privaloma išviešinti ir nurodyti informaciją apie su jais pasirašytas sutartis, ketinimo protokolus ir pan. 

6. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Ar nurodytame dokumente pateikiama informacija yra konfidenciali informacija (komercinė paslaptis) 4
Taip/Ne)

	1.
	Jungtinės veiklos sutarties skaitmeninė kopija (jeigu pasiūlymą teikia ūkio subjektų grupė).
	

	2.
	Įgaliojimas (pasirašyti pasiūlymą, patvirtinti pasiūlymą, tikslinti pateiktus duomenis apie kvalifikaciją, paaiškinti (patikslinti) pasiūlymą, teikti pretenzijas perkančiajai organizacijai ir t. t.) (jeigu pirkimo dokumentus teikia ne įstaigos vadovas).
	

	3.
	Kita informacija ir (ar) dokumentai (jei reikalinga). 
	


4Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus, rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti.

7. Laimėjimo atveju už sutarties vykdymą skiriame atsakingą (sutarties projekto 12.6 papunktis) ir sutartį pasirašantįjį asmenį (-is):
	Eil. Nr.
	Pateikiami duomenys
	Asmuo, atsakingas už sutarties vykdymą
	Asmuo, pasirašantis sutartį

	1
	2
	3
	4

	1.
	Vardas, pavardė, pareigos
	
	

	2.
	Atstovavimo pagrindas5
	–
	

	3.
	Telefonas
	
	

	4.
	El. paštas
	
	


5duomenys (Eil. Nr. 2) pateikiami tik sutartį pasirašančiojo asmens, t. y. veikiantis pagal įmonės įstatus (nuostatus); jei sutartį pasirašys įgaliotas asmuo, nurodoma, kad veikiantis pagal įgaliojimą (data, numeris).

7. Pasiūlymas galioja ne trumpiau kaip 3 mėnesius nuo pasiūlymų pateikimo termino pabaigos.

	[bookmark: _Hlk116988434]Tiekėjo arba jo įgalioto asmens pareigų pavadinimas)
	
	(parašas) 
	
	(vardas ir pavardė) 

Pirkimo sąlygų
2 priedas

PASIBAIGUSIO SAUGOJIMO TERMINO DOKUMENTŲ BYLŲ NAIKINIMO PASLAUGŲ TECHNINĖ SPECIFIKACIJA

1. NAUDOJAMOS SĄVOKOS IR SANTRUMPOS

	Sąvokos / santrumpos
	Aprašymas 

	Pirkėjas 
	Nacionalinė žemės tarnyba prie Aplinkos ministerijos

	Tiekėjas
	Ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.

	Sutartis
	Sutartis, sudaroma tarp Tiekėjo ir Pirkėjo dėl Pirkimo objekto.

	Byla
	Pagal tam tikrus požymius sugrupuotų ir susistemintų popierinių dokumentų lietuvių kalba rinkinys, suformuotas (arba surištas) kaip atskiras apskaitos vienetas.

	Archyvas
	Dokumentų saugykla, kurioje kaupiamos, saugomos ir administruojamos popierinės archyvinės bylos lietuvių kalba.

	Dokumentų naikinimo paslauga
	Dokumentų ekspertizė ir naikintinų dokumentų naikinimo paslauga

	Šalys
	Tiekėjas ir Pirkėjas


2. BENDROJI DALIS
2.1. Bendra informacija apie Pirkėją. Pirkėjas veikia žemės tvarkymo ir administravimo, geodezijos, kartografijos, nekilnojamojo turto kadastro, erdvinių duomenų rinkinių tvarkymo ir Lietuvos erdvinės informacijos infrastruktūros plėtojimo srityse. Pirkėjo paskirtis yra užtikrinti racionalų žemės naudojimą Lietuvoje. Pirkėjas įgyvendina žemės santykių teisinį reglamentavimą, atlieka valstybinės žemės patikėjimo teisės subjekto funkcijas, užtikrina tinkamą žemėtvarkos planavimo dokumentų rengimą (vykdo valstybinę priežiūrą), organizuoja žemės reformos projektų rengimą, vykdo valstybinės žemės patikėtinių veiklos priežiūrą.
2.2. Pirkimo tikslas. Įsigyti pasibaigusio saugojimo dokumentų naikinimo paslaugas, apimančias naikintinų dokumentų vertės ekspertizės atlikimą, dokumentų naikinimo aktų parengimą ir suderinimą su Lietuvos valstybės naujuoju archyvu, dokumentų paėmimą iš Pirkėjo archyvo, struktūrinių padalinių Vilniuje ir visoje Lietuvos teritorijoje, bei saugų jų sunaikinimą.
3. PIRKIMO TECHNINĖ SPECIFIKACIJA
3.1  Pirkimo objektas. Naikintinų dokumentų ekspertizės ir naikinimo paslaugos (toliau – paslaugos), nurodytos šios techninės specifikacijos lentelėje, užsakomos pagal Pirkėjo poreikį (įskaitant paslaugų kiekį, teikimo laiką ir vietą).
3.2. Paslaugų teikimo vieta – Plungės g. 4, Vilnius ir Pirkėjo struktūriniai padaliniai, kurių tikslūs adresai nurodyti Pirkėjo interneto svetainėje www.nzt.lrv.lt, pagal  poreikį.
3.3. Paslaugų reikalavimai. Teikiant paslaugas privaloma vadovautis:
3.3.1. Lietuvos Respublikos dokumentų ir archyvų įstatymu.
3.3.2. Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011  m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“.
3.3.3. Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“.
3.3.4. Apskričių viršininkų administracijų veiklos dokumentų saugojimo terminais, patvirtintais Lietuvos archyvų departamento prie Lietuvos Respublikos Vyriausybės generalinio direktoriaus 2009 m. liepos 31 d. įsakymu Nr. V-55 „Dėl apskričių viršininkų administracijų veiklos dokumentų saugojimo terminų“.
3.4. Paslaugų teikimo sąlygos:
3.4.1. į paslaugų kainą įskaitoma dokumentų vertės ekspertizė, bylų naikinimo akto parengimas ir suderinimas su Lietuvos Valstybės naujuoju archyvu, bei naikinimo paslaugos, įrangos, priemonių, transportavimo, organizacinės ir kitos išlaidos, reikalingos paslaugoms tinkamai suteikti;
3.4.2. ekspertizei pateikti dokumentai gali būti susegti įvairiuose segtuvuose su metalinėmis sąsagėlėmis, sąvaržėlėmis ir kitais metaliniais lapų susegimo elementais arba nesusegti ir patalpinti dėžėse; 
3.4.3. dokumentai po ekspertizės atrenkami tolimesniam saugojimui arba naikinimui;
3.4.4. tikslios paslaugų apimtys nurodomos laisvos formos užsakymuose, kurie Tiekėjui pateikiami el. paštu; 
3.4.5. visi dokumentai ir informacija, Tiekėjo gauta pagal pirkimo sutartį, laikoma konfidencialia ir be išankstinio raštiško Pirkėjo sutikimo negali būti atskleista trečiosioms šalims;
3.4.6. Tiekėjo darbuotojai prieš teikiant paslaugas turi pasirašyti konfidencialumo pasižadėjimus (pirkimo–pardavimo sutarties 3 priedas);
3.4.7. be Pirkėjo  raštiško leidimo Tiekėjui neleidžiama kopijuoti, rodyti, perduoti dokumentų, skleisti informacijos, esančios dokumentuose, bei informacijos apie turimus dokumentus tretiesiems asmenims, pateiktuose dokumentuose atlikti kokių nors įrašų ar juos panaikinti ir pan.;
3.4.8. minimalus vienu metu užsakomų naikinti dokumentų kiekis – 200 bylų. 
3.4.9. dokumentų vertės ekspertizės, bylų naikinimo akto projekto parengimo Elektroninio archyvo informacinėje sistemoje (EAIS) ir suderinimo su Lietuvos valstybės naujuoju archyvu paslaugos bei pasibaigusio saugojimo termino dokumentų išvežimo ir sunaikinimo paslaugos turi būti suteiktos per 2 mėnesius nuo užsakymo pateikimo dienos;
3.4.10. jeigu užsakytos tik pasibaigusio saugojimo termino dokumentų išvežimo ir sunaikinimo paslaugos, jos turi būti suteiktos per 2 savaites nuo užsakymo pateikimo dienos.
3.5. Paslaugų teikimo laikotarpis. Tiekėjas turi teikti paslaugą, kol bus išnaudota visa nurodyta Sutarties kaina, bet ne ilgiau kaip 24 mėnesius. 
3.6. Dokumentai naikinti perduodami pasirašant krovinio važtaraštį. Už krovinio važtaraštį atsakingas Tiekėjas.
3.7. Paslaugų perdavimas ir priėmimas įforminamas perdavimo ir priėmimo aktais (pirkimo–pardavimo sutarties 2 priedas), kuriuos pasirašydamos šalys patvirtina paslaugų suteikimo faktą. Paslaugų atlikimo diena yra minėto akto pasirašymo diena. Sąskaitos už suteiktas paslaugas išrašomos paslaugų perdavimo ir priėmimo akto pagrindu.
Lentelė. Paslaugų specifikacija ir maksimalūs kiekiai:
	Eil. Nr.
	Paslaugos pavadinimas
	Mato vienetas
	Maksimalus kiekis

	1.
	Dokumentų vertės ekspertizė, bylų naikinimo akto projekto parengimas Elektroninio archyvo informacinėje sistemoje ir suderinimas su Lietuvos valstybės naujuoju archyvu.
	byla
	34 500

	2.
	Pasibaigusio saugojimo termino dokumentų išvežimas ir sunaikinimas.
	byla
	18 600


________________

Pirkimo sąlygų
3 priedas
Sutarties projektas

PASIBAIGUSIO SAUGOJIMO TERMINO DOKUMENTŲ BYLŲ NAIKINIMO PASLAUGŲ PIRKIMO–PARDAVIMO SUTARTIS


2026 m. _____________ d. Nr. 1DPS- _______
Vilnius
Nacionalinė žemės tarnyba prie Aplinkos ministerijos, juridinio asmens kodas 188704927, atstovaujama ____________, veikiančio pagal ______________ (toliau – Pirkėjas), ir __________________ juridinio asmens kodas ____________, atstovaujama _________________, veikiančio pagal ________________ (toliau – Paslaugų teikėjas), kiekviena atskirai vadinama Šalimi, o kartu – Šalimis, sudarė šią pirkimo–pardavimo sutartį (toliau – Sutartis):
I. SUTARTIES DALYKAS, PASLAUGŲ TEIKIMO TERMINAI, VIETA
1.1. Sutarties dalykas – pasibaigusio saugojimo termino dokumentų bylų naikinimo paslaugos (toliau – paslaugos). Reikalavimai paslaugoms, paslaugų teikimo terminai, vieta nustatyti paslaugų techninėje specifikacijoje (Sutarties 1 priedas).
II. SUTARTIES PAGRINDAS
2.1. Sutarties pagrindas – Paslaugų teikėjo 2026 m. ___________ d. pasiūlymas ir Pirkėjo 2026 m. _________ d. raštas Nr. ____ „Dėl _________ “.
III. SUTARTIES KAINA
3.1. Sutarties kaina (su visais mokėtinais mokesčiais, taip pat ir pridėtinės vertės mokesčiu (toliau –PVM) –________________ Eur (suma žodžiais), Sutarties kaina be PVM – ____________ Eur (suma žodžiais), PVM sudaro ___ proc.  – ___________ Eur (suma žodžiais). Vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d įsakymu Nr. 1S-95 „Dėl kainodaros taisyklių nustatymo metodikos patvirtinimo“, 10 punktu, Sutarties kaina apskaičiuojama taikant fiksuoto įkainio kainodarą. 
Sutartyje nustatyti fiksuoti paslaugų įkainiai nurodyti šioje lentelėje:
	Eil. Nr.
	Paslaugos pavadinimas*
	Mato vienetas
	Vnt. kaina, Eur be PVM
	Vnt. kaina, Eur su PVM

	1
	2
	3
	4
	5

	1.
	Dokumentų vertės ekspertizė, bylų naikinimo akto projekto parengimas Elektroninio archyvo informacinėje sistemoje ir suderinimas su Lietuvos valstybės naujuoju archyvu.
	byla
	
	

	2.
	Pasibaigusio saugojimo termino dokumentų išvežimas ir sunaikinimas.
	byla
	
	


*Pirkėjas neįsipareigoja nupirkti visų nurodytų paslaugų apimčių.
3.2. Į Sutarties kainą yra įskaičiuotos visos išlaidos ir mokesčiai, susiję su tinkamu Sutarties vykdymu. Paslaugų teikėjas vykdo visas mokestines prievoles, kurios gali atsirasti teikiant Sutartyje nurodytas paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).
3.3. Už paslaugas negali būti taikomi Sutartyje nenumatyti mokesčiai. Paslaugos, kurios nenumatytos pagal Sutartyje nurodytus paslaugų įkainius (Sutarties 3.1 papunktis), yra atskiro viešojo pirkimo objektas. Už Sutartyje nenurodytas, tačiau Paslaugų teikėjo dėl kokių nors priežasčių suteiktas paslaugas (jeigu taip įvyktų), Pirkėjas nemoka.
3.4. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo pristatomų prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant paslaugų kainos / įkainio be PVM. 
3.5. Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).
3.6. Sutartyje numatytų įkainių perskaičiavimas dėl pasikeitusio kainų indekso nebus atliekamas.
IV. PASLAUGŲ PERDAVIMAS IR APMOKĖJIMAS
[bookmark: _Hlk59438124][bookmark: _Hlk89759646]4.1. Paslaugų perdavimas ir priėmimas įforminamas paslaugų perdavimo ir priėmimo aktu (aktais), kurį (kuriuos) pasirašydamos Sutarties šalys (Sutarties 12.6 papunktyje nurodyti Šalių atsakingi asmenys už Sutarties vykdymą) patvirtina paslaugų suteikimo faktą ir momentą. Sąskaita faktūra neišrašoma, kol nėra pasirašomas šiame papunktyje nurodytas paslaugų perdavimo ir priėmimo aktas. Perdavimo ir priėmimo aktas sudaromas ir pasirašomas ADOC formatu.
4.2. Už suteiktas, Sutarties reikalavimus atitinkančias paslaugas Pirkėjas sumoka pagal Sutarties 3.1 papunktyje nurodytus įkainius mokėjimo pavedimu, pinigus pervesdamas į Paslaugų teikėjo atsiskaitomąją sąskaitą, nurodytą sutarties XV skyriuje, ne vėliau kaip per 30 (trisdešimt) dienų nuo tinkamai išrašytos sąskaitos faktūros gavimo dienos. 
4.3. Paslaugų teikėjo pateikta sąskaita faktūra privalo atitikti Lietuvos Respublikos įstatymų reikalavimus. Sąskaitoje faktūroje privalo būti aiškiai nurodytos suteiktos paslaugos, atitinkančios Sutarties reikalavimus, paslaugų apimtis, Sutarties numeris, sudarymo data. Sąskaitoje faktūroje nurodomos paslaugos ir jų įkainiai turi atitikti nurodytus Sutarties 3.1 papunktyje. Pirkėjui pageidaujant, sąskaitos faktūros turi būti papildomai (ir neatlygintinai) teikiamos elektroniniu būdu PDF ar DOC formatu.
4.4. Paslaugų teikėjas sąskaitą faktūrą privalo pateikti elektroniniu būdu naudojantis Sąskaitų administravimo bendrojoje informacinėje sistemoje (SABIS), atitinkančios Europos elektroninių sąskaitų faktūrų (e-Invoicing) standartą.
4.5. Jeigu Paslaugų teikėjo pateikta sąskaita faktūra neatitinka Sutarties 4.3 papunkčio reikalavimų arba joje yra klaidų, Pirkėjas tokią sąskaitą faktūrą grąžina Paslaugų teikėjui. Šiuo atveju laikoma, kad Pirkėjui prievolės, nurodytos Sutarties 4.2 papunktyje, neatsirado.
4.6. Pirkėjas taip pat nustato tiesioginio atsiskaitymo su subtiekėjais galimybę. Pirkėjas, Paslaugų teikėjui pasiūlyme nurodžius, arba, vadovaujantis Sutarties 12.1 papunkčiu, pranešus apie subtiekėjo pakeitimą arba naujo pasitelkimą, ne vėliau kaip per 3 (tris) darbo dienas, nuo Sutarties sudarymo, ar Paslaugų teikėjo pranešimo, informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tuo tikslu turi būti sudaroma trišalė sutartis tarp Pirkėjo, Paslaugų teikėjo ir konkretaus subtiekėjo pagal šiame papunktyje aprašytas sąlygas, joje numatant Paslaugų teikėjo teisę prieštarauti nepagrįstiems mokėjimams subtiekėjui. Jei Paslaugų teikėjas neprieštarauja mokėjimams subtiekėjui, Pirkėjas Paslaugų teikėjo vardu perveda sumas, kurios nurodytos Paslaugų teikėjo pateikiamose PVM sąskaitose-faktūrose arba subtiekėjo Pirkėjui pateiktuose dokumentuose kaip subtiekėjui mokėtinos sumos už Paslaugų teikėjo įsipareigojimų pagal Sutartį dalį, tiesiogiai atitinkamam subtiekėjui į jo banko sąskaitą. Tokie mokėjimai yra laikomi tinkamu Pirkėjo atsiskaitymu su Paslaugų teikėju pagal Sutartį ir tinkamu Paslaugų teikėjo atsiskaitymu su atitinkamu (-ais) subtiekėju (-ais) pagal jų tarpusavio sutartis. Tokia trišalė sutartis laikoma sudėtine šios Sutarties dalimi.

V. PASLAUGŲ TEIKĖJO TEISĖS IR ĮSIPAREIGOJIMAI 
5.1. Paslaugų teikėjas įsipareigoja suteikti kokybiškas paslaugas, atitinkančias Sutarties 1 priede nustatytus reikalavimus.
5.2. Paslaugų teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Paslaugų teikėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.
5.3. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus.
5.4. Paslaugų teikėjas įsipareigoja nedelsiant informuoti Pirkėją apie visus įvykius, kurie gali turėti įtakos Sutarties tinkamam vykdymui, taip pat apie Paslaugų teikėjo rekvizitų bei už Sutarties vykdymą atsakingų asmenų, nurodytų Sutarties 12.6 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų atsiradimo dienos. Paslaugų teikėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
5.5. Paslaugų teikėjas įsipareigoja be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys.
5.6. Paslaugų teikėjas įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m.  birželio 25 d. įsakymu 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos apraše), nustatytų reikalavimų. Antikorupcinės politikos aprašas skelbiamas viešai Pirkėjo interneto svetainėje www.nzt.lrv.lt skiltyje „Korupcijos prevencija“.
VI. PIRKĖJO TEISĖS IR ĮSIPAREIGOJIMAI
6.1. Pirkėjas įsipareigoja Sutartyje nustatyta tvarka priimti faktiškai suteiktas, Sutarties reikalavimus atitinkančias paslaugas.
6.2. Pirkėjas įsipareigoja atsiskaityti su Paslaugų teikėju už faktiškai ir tinkamai suteiktas Sutartyje nurodytas paslaugas Sutartyje nustatyta tvarka.
6.3. Pirkėjas įsipareigoja be Paslaugų teikėjo raštiško sutikimo neperleisti iš Sutarties kylančių teisių ir pareigų tretiesiems asmenims. 
6.4. Pirkėjas įsipareigoja informuoti Paslaugų teikėją apie visas aplinkybes, kurios gali turėti įtakos Sutarties tinkamo vykdymo užtikrinimui, taip pat apie Pirkėjo rekvizitų bei už Sutarties vykdymą atsakingų asmenų, nurodytų Sutarties 12.6 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų dienos. Pirkėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
6.5. Pirkėjas turi teisę naudotis Paslaugų teikėjo jam suteiktomis paslaugomis, tačiau už Paslaugų teikėjo dėl kokių nors priežasčių suteiktas paslaugas, kurios nebuvo užsakytos paslaugų užsakymo aktais ar nėra šios Sutarties dalykas, nebus mokama.
[bookmark: _Ref168985875]VII. ŠALIŲ ATSAKOMYBĖ
7.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. 
7.2. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
[bookmark: _Hlk135121625]7.3. Jeigu Paslaugų teikėjas nesuteikia paslaugų per Sutarties 1 priede nustatytus terminus, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 (penkios šimtosios) proc. dydžio delspinigius nuo užsakytų paslaugų kainos už kiekvieną termino praleidimo dieną. 
7.4. Priskaičiuotoms netesyboms Pirkėjas pateikia Paslaugų teikėjui sąskaitą faktūrą ir apskaičiuotus delspinigius, baudas ir nuostolius dėl Paslaugų teikėjo sutartinių įsipareigojimų nevykdymo Pirkėjas turi teisę įskaityti, atitinkamai sumažindamas bet kokias Paslaugų teikėjui priklausančias mokėti sumas pagal turimą Sutartį. Įskaitymas atliekamas pranešant (pareiškiant) apie tai Paslaugų teikėjui raštu. Jei Pirkėjas neturi mokėtinų sumų Paslaugų teikėjui, Paslaugų teikėjas už netesybas išrašytą sąskaitą faktūrą apmoka per 30 (trisdešimt) dienų nuo jos gavimo dienos. Bet kokiu atveju Paslaugų teikėjas privalo atlyginti visus Pirkėjo nuostolius dėl Paslaugų teikėjo netinkamo sutartinių įsipareigojimų vykdymo, įvykdymo ar nevykdymo.
7.5. Jeigu apskaičiuotos netesybos viršija 5 (penkis) proc. Sutarties vertės, Pirkėjas gali prieš tai įspėjęs Paslaugų teikėją nutraukti Sutartį.
7.6. Jeigu Sutartis nutraukiama dėl Paslaugų teikėjo kaltės, Paslaugų teikėjas privalo padengti visus su Sutarties nutraukimu susijusius nuostolius.
7.7. Netesybų sumokėjimas neatleidžia Paslaugų teikėjo nuo pareigos tinkamai įvykdyti Sutartimi prisiimtus įsipareigojimus. 
7.8. Jeigu Paslaugų teikėjas pažeidžia ir nesilaiko konfidencialumo reikalavimų, už kiekvieną konfidencialumo pažeidimo atvejį Paslaugų teikėjas privalo sumokėti Pirkėjui 5000,00 (penkis tūkstančius) EUR baudą. Baudos sumokėjimas neatleidžia Paslaugų teikėjo nuo pareigos atlyginti visus dėl pažeidimo patirtus nuostolius, kurie viršija baudos dydį.
7.9. Jeigu Pirkėjas neatlieka apmokėjimo Sutartyje nustatytu terminu, Paslaugų teikėjo pareikalavimu Pirkėjas privalo sumokėti Paslaugų teikėjui 0,05 (penkios šimtosios) procento dydžio delspinigius nuo laiku neapmokėtos sumos už kiekvieną uždelstą dieną. 
7.10. Sudarydamos šią Sutartį, Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių, siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu Sutarties sąlygų pakeitimu.
VIII. NenugalimOS jėgOS aplinkybės (FORCE MAJEURE)
8.1. Lietuvos Respublikos teisės aktuose nustatyta tvarka Šalis atleidžiama nuo atsakomybės už Sutartimi nustatytų įsipareigojimų neįvykdymą, dalinį neįvykdymą arba netinkamą įvykdymą, jeigu ji įrodo, kad tai atsitiko dėl aplinkybių, kurių ji negalėjo kontroliuoti bei protingai numatyti po konkurso nugalėtojo paskelbimo ar Sutarties sudarymo metu, ir, kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba skolininko kontrahentai pažeidžia savo prievoles. Nenugalimos jėgos aplinkybės ir atleidimo nuo atsakomybės sąlygos nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais teisės aktais.
8.2. Šalis, neįvykdžiusi sutartinių įsipareigojimų (negalinti vykdyti sutartinių įsipareigojimų dėl nenugalimos jėgos aplinkybių), privalo ne vėliau kaip per 3 (tris) dienas nuo šių aplinkybių atsiradimo raštu apie tai pranešti kitai Šaliai bei pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimą nurodytu būdu privaloma pateikti ir išnykus įsipareigojimų nevykdymo (neįvykdymo) pagrindui. Jei Pirkėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų (dėl kurių Pirkėjui negali atsirasti papildomų išlaidų) savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. 
8.3. Pagrindas atleisti Šalį nuo atsakomybės už Sutartimi nustatytų įsipareigojimų neįvykdymą, dalinį jų neįvykdymą arba netinkamą jų įvykdymą atsiranda nuo nenugalimos jėgos aplinkybių atsiradimo momento arba nuo pranešimo apie jas pateikimo momento (tuo atveju, jeigu laiku nebuvo pateiktas pranešimas (Sutarties 8.2 papunktis). Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.4. Kai aplinkybė, dėl kurios neįmanoma Sutarties įvykdyti egzistuoja laikinai, Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui. 
IX. SUTARTIES ĮSIGALIOJIMAS, GALIOJIMO TERMINAS
[bookmark: _Hlk37337035]9.1. Sutartis įsigalioja po jos pasirašymo ir galioja, kol bus išnaudota Sutarties 3.1 papunktyje nurodyta Sutarties kaina, bet ne ilgiau kaip 24 mėn.
X. SUTARTIES NUTRAUKIMAS
10.1. Šalis turi teisę vienašališkai nutraukti Sutartį, jeigu kita Šalis nevykdo savo įsipareigojimų arba vykdo juos netinkamai, prieš 15 (penkiolika) dienų raštu pranešusi apie tai kitai Šaliai. Jeigu Sutartis nutraukiama dėl vienos iš Šalių kaltės, kaltoji Šalis privalo padengti visus su Sutarties nutraukimu susijusius nuostolius.
10.2. Šalis, prieš 15 (penkiolika) dienų raštu pranešusi kitai Šaliai, gali nutraukti Sutartį pirma laiko, jei pateikia Sutarties 8.2 papunktyje nurodytą pranešimą dėl nenugalimos jėgos aplinkybių atsiradimo.
10.3. Pirkėjas taip pat turi teisę vienašališkai nutraukti Sutartį, prieš 15 (penkiolika) dienų raštu pranešęs apie tai Paslaugų teikėjui, jeigu:
10.3.1. Paslaugų teikėjas sudaro paslaugų subteikimo sutartį be Pirkėjo sutikimo;
10.3.2. Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Paslaugų teikėjas netenka licencijos, akreditavimo ar kitų leidimų, kurie yra būtini jo veiklai vykdyti;
10.3.3. Sutartis buvo pakeista pažeidžiant Viešųjų pirkimų įstatymo 89 straipsnį;
10.3.4. Paaiškėjo, kad Paslaugų teikėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 21 dalį;
10.3.5. Paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
10.3.6. kai Paslaugų teikėjas nesilaiko sutartinių įsipareigojimų vykdymo terminų;
10.3.7. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
10.4. Pažeidimus, nurodytus Sutarties 10.1 papunktyje bei 10.3.1-10.3.6 papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu arba elektroniniu paštu Sutartyje nurodytu Sutartį pažeidusios Šalies adresu arba elektroninio pašto adresu. Pranešimas apie Sutarties nutraukimą laikomas pateiktu kitai Šaliai: jeigu teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jeigu teikiamas elektroniniu paštu – kitą darbo dieną po reikalavimo išsiuntimo.
10.5. Nutraukus Sutartį dėl esminių Sutarties pažeidimų arba Pirkėjui priėmus sprendimą, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė sutartyje nustatytą sankciją, Pirkėjas vykdo Viešųjų pirkimų įstatymo 91 straipsnio 1 dalyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.
10.6. Sutartis gali būti nutraukta raštišku abiejų Šalių susitarimu.
10.7. Paslaugų teikėjui vienašališkai nutraukus Sutartį, joje nenustatytais pagrindais, Paslaugų teikėjas turi atlyginti Pirkėjui visus Pirkėjo su Sutarties vykdymu susijusius iki Pirkimo sutarties nutraukimo patirtus tiesioginius nuostolius.
10.8. Nutraukus Sutartį pirma laiko ar pasibaigus jos galiojimo terminui, Šalių finansinės prievolės ir prisiimti įsipareigojimai, atsiradę iki Sutarties nutraukimo ar galiojimo termino pabaigos, lieka galioti iki visiško jų įvykdymo.
10.9. Bet kuri Sutarties Šalis turi teisę nutraukti Sutartį, netaikant Sutarties nutraukimo įspėjimo terminų, jeigu Sutarties vykdymas sustabdytas daugiau nei 60 (šešiasdešimt) dienų, kaip nustatyta Sutarties 13.2 papunktyje, o Sutarties Šaliai raštu kreipusis dėl Sutarties vykdymo atnaujinimo į Šalį, kurios iniciatyva Sutarties vykdymas sustabdytas ir pastaroji per 20 (dvidešimt) dienų Sutarties vykdymo neatnaujina. 
XI. TAIKOMA TEISĖ IR GINČŲ SPRENDIMO TVARKA
11.1. Sutarčiai aiškinti bei ginčams dėl Sutarties vykdymo spręsti taikoma Lietuvos Respublikos teisė. 
11.2. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
XII. KITOS SUTARTIES SĄLYGOS
12.1. Paslaugų teikėjas Sutarties vykdymui pasitelks šiuos subtiekėjus ir (ar) ūkio subjektus pajėgumams ir (ar) kvazisubtiekėjus (toliau – subteikėjai):
___________________________________________________________________________.
(pildoma, jeigu bus pasitelkti subteikėjai)
Vykdant Sutartį, gali būti pasitelkiami nauji subteikėjai. Paslaugų teikėjas, pasitelkdamas naujus subteikėjus, turi apie tai per 3 (tris) darbo dienas raštu informuoti Pirkėją, nurodydamas subteikėjo pakeitimo priežastis. Naujų subteikėjų pasitelkimą Paslaugų teikėjas kartu su Pirkėju įformina raštišku susitarimu prie sudarytos Sutarties, kuris pasirašomas abiejų pirkimo Sutarties šalių, ir šie dokumentai yra neatskiriama Sutarties dalis. Sutarties vykdymo metu, kai subteikėjai netinkamai vykdo įsipareigojimus Paslaugų teikėjui, taip pat tuo atveju, kai subteikėjai nepajėgūs vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti subteikėjus. Apie tai jis turi raštu informuoti Pirkėją per 3 (tris) darbo dienas ir pateikti pirkimo sąlygose subteikėjams nustatytus kvalifikaciją patvirtinančius dokumentus. Gavęs tokį pranešimą, Pirkėjas kartu su Paslaugų teikėju sudaro susitarimą dėl subteikėjų pakeitimo, kurį pasirašo abi šalys. Šie dokumentai yra neatsiejama pirkimo Sutarties dalis. 
12.3. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygos keičiamos vadovaujantis Viešųjų pirkimų įstatymo 89 straipsniu rašytiniu Šalių susitarimu, kuris tampa neatskiriama Sutarties dalimi.
12.4. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.
12.5. Sutartis pasirašoma kvalifikuotu el. parašu.
12.6. Šalių atsakingi asmenys už Sutarties vykdymą:
12.6.1. Pirkėjo – 
12.6.3. Paslaugų teikėjo – 
12.7. Pirkėjo atsakingas asmuo už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas – Nacionalinės žemės tarnybos prie Aplinkos ministerijos Viešųjų pirkimų ir turto valdymo skyriaus vyriausioji / vyriausiasis specialistė / specialistas, tel. +370 706         , el. paštas                   @nzt.lt.
12.8. Dvišaliai elektroniniai dokumentai (susitarimai, perdavimo ir priėmimo aktai ir kt.) sudaromi ir pasirašomi elektroninio dokumento formatu – ADOC.
XIII. SUTARTIES VYKDYMO STABDYMAS
13.1. Pirkėjo ir Paslaugų teikėjo rašytiniu susitarimu Sutartyje numatytų Šalių įsipareigojimų ar jų dalies vykdymas gali būti sustabdomas dėl svarbių, objektyvių, nuo Šalių nepriklausančių aplinkybių (valstybės veiksmų, trečiojo asmens veiksmų ir pan.) (išskyrus nenugalimos jėgos (force majeure) aplinkybes) kuriai nors Šaliai nesant galimybių tinkamai vykdyti Sutartyje numatytus įsipareigojimus.
13.2. Jeigu Sutarties vykdymas dėl Sutarties 13.1 papunktyje nurodytų aplinkybių sustabdytas daugiau nei 60 (šešiasdešimt) dienų, kiekviena Sutarties Šalis gali rašytiniu pranešimu Sutarties Šaliai, kurios iniciatyva sustabdytas Sutarties vykdymas, pareikalauti atnaujinti Sutarties vykdymą per 20 (dvidešimt) dienų. Jeigu per nurodytą 20 (dvidešimties) dienų terminą Sutarties vykdymas neatnaujinamas, pranešimą dėl Sutarties vykdymo atnaujinimo pateikusi Sutarties Šalis turi teisę Sutartį nutraukti Sutarties 10 punkte nustatyta tvarka.
13.3. Sutarties vykdymas dėl nenugalimos jėgos (force majeure) aplinkybių gali būti sustabdomas Sutarties VIII skyriuje ,,Nenugalimos jėgos aplinkybės (force majeure)“ nustatyta tvarka.
13.4. Laikotarpis, kurio metu Sutarties vykdymas buvo sustabdytas, į Sutarties vykdymo terminą neįskaičiuojamas.
XIV. SUTARTIES PRIEDAI
14.1. Sutartis turi 3 (tris) priedus, kurie yra neatskiriamosios Sutarties dalys:
14.1.1. Pasibaigusio saugojimo termino dokumentų bylų naikinimo paslaugų techninė specifikacija (Sutarties 1 priedas).
14.1.2. Paslaugų perdavimo ir priėmimo akto formos pavyzdys (Sutarties 2 priedas).
14.1.3. Konfidencialumo pasižadėjimas (Sutarties 3 priedas).

XV. ŠALIŲ REKVIZITAI
	PIRKĖJAS
	
	PASLAUGŲ TEIKĖJAS

	Nacionalinė žemės tarnyba 
prie Aplinkos ministerijos
Kalvarijų g. 147, LT-08352 Vilnius
Kodas 188704927
A/S LT764040063610000729
Lietuvos Respublikos finansų ministerija
Finansų įstaigos kodas 40400
Telefonas +370 660 72 660
El. p. nzt@nzt.lt
	
	
Pavadinimas
Adresas
Įmonės kodas 
A. s. 
Bankas
Telefonas
El. p. 

	
(pasirašantis asmuo)
	
	(pasirašantis asmuo)


_____________________

2026 m. _____________  d. 
pirkimo–pardavimo sutarties 
Nr. 1DPS-
1 priedas

PASIBAIGUSIO SAUGOJIMO TERMINO DOKUMENTŲ BYLŲ NAIKINIMO PASLAUGŲ TECHNINĖ SPECIFIKACIJA

(pagal pirkimo sąlygų 2 priedą)

___________________
2026 m. _____________  d. 
pirkimo–pardavimo sutarties 
Nr. 1DPS-
2 priedas
(Paslaugų perdavimo ir priėmimo akto formos pavyzdys)

PASLAUGŲ PERDAVIMO IR PRIĖMIMO AKTAS
PAGAL ____-  _  -_  SUTARTĮ NR. 1DPS-_____
2026-    -___ Nr. ____________
_____________
(sudarymo vieta)
Paslaugų teikėjo – ______________ ir paslaugų pirkėjo – Nacionalinės žemės tarnybos prie Aplinkos ministerijos už sutarties vykdymą atsakingi asmenys patvirtina, kad suteiktos paslaugos visiškai atitinka   ____-  _  -_   sutartyje Nr. 1DPS-____ nustatytus reikalavimus:
	Eil. Nr.
	Pavadinimas
	Kiekis (vnt.)
	Vieneto kaina Eur su PVM
	Bendra kaina, Eur su PVM

	1
	2
	3
	4
	5

	1.
	
	
	
	

	2. 
	
	
	
	

	3.
	
	
	
	

	
	Iš viso:
	



	Perdavė:
	Priėmė:

	___________________________
	Nacionalinės žemės tarnybos prie 
Aplinkos ministerijos

	(paslaugų teikėjo pavadinimas)
	

	___________________________
	___________________________

	(pareigų pavadinimas)
	(pareigų pavadinimas)

	__________________________
	_________________________

	 (parašas, vardas ir pavardė)
	(parašas, vardas ir pavardė)


__________________________
2026 m. _____________  d. 
pirkimo–pardavimo sutarties 
Nr. 1DPS-
3 priedas

KONFIDENCIALUMO PASIŽADĖJIMAS
202  m. ___________________d.
Vilnius

Aš, ___________________________________________________________________________:
(vardas, pavardė, įstaigos ir pareigų pavadinimas)

Patvirtinu, kad esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų apsaugą.
2. Pasižadu:
2.1. laikyti visišką konfidencialumą apie visą informaciją, dokumentus, duomenis ir kitą medžiagą, su kuria susipažįstu teikdamas (-a) dokumentų naikinimo ir dokumentų vertės ekspertizės paslaugas;
2.2. nesidalinti, neperduoti ir neatskleisti jokios su klientu susijusios informacijos tretiesiems asmenims be raštiško kliento sutikimo;
2.3. naudoti asmens duomenis tik darbui atlikti, laikyti juos saugiai, pritaikant tinkamas technines ir organizacines priemones, ir nedelsiant pranešti apie bet kokį duomenų saugumo pažeidimą;
2.4. po dokumentų naikinimo paslaugos, bet kokie likę dokumentai turi būti saugiai sunaikinti, laikantis įmonės nustatytų procedūrų.
3. Sutinku ir patvirtinu, kad  konfidencialumo ir asmens duomenų apsaugos pažeidimas gali turėti teisinę atsakomybę, įskaitant civilinę, administracinę ar baudžiamąją atsakomybę, ir gali būti pagrindu darbo santykių nutraukimui.

